Minu sõber, kes on blogimise põhimõtteline vastane saatis mulle oma teise reisikirja Kanaaridelt, mille ma tema lahkel loan ka avaldan. Isikud ja paigad on tegelikud, nimed ja pildid on välja mõeldud.    3 minutiga praktiliselt alasti kistud    Kõndisime Meeliga kahekesi kesk päeva kaubanduskeskuse juures üle kuumusest hõõguva väljaku. Mul oli seljas punane lahtise  seljaga rannakleit, mille all rinnahoidjat ei kandnud. See on siinkohal oluline täpsustus!    Korraga hõikus meid üks tumedat verd kiilaspäine tüüp ja astus meie juurde. Meeli hakkas temaga rääkima ja mina seisin lihtsalt kõrval, sest ma olen harjunud, et pikkade juustega blondiinid on need, kes lõunamaiseid mehi köidavad.    Mees aga hakkas uurima, kas mina ka inglise keelt räägin, sest tal olla justnimelt mulle huvitav ettepanek. Et ärgu me nüüd naerma hakaku või arvaku, et tegemist on  mingi kahlase mehega, aga tema tõsimeeli otsib täna õhtul Kasbahi mingis pubis toimuvale märja T-särgi võistlusele inimesi ja et just mul olevat väga ilusad rinnad.    Itsitasime. Ega nad sul silikoonist ei ole, uuris meees edasi, ja enne kui ma vastata jõudsin, sirutas käe ja katsus, khm, ma ütleks asjatundlikult. Nüüd lõin ma rinna ette ja loomulikult otse pidin ütlema, et muidugi pole siin mingit silkooni. Väga hea, väga hea, ümises mees, sa saad kindlasti auhinnalisele kohale. Ja auhind,  muide, on 600 eurot, lisas ta.    Siis uuris mees edasi, et andku ma aga jälle andeks nii otsene küsimus, aga ma olen ju üle 30? Sest eriti seljuhul olla mu võiduvõimalused suured. Noh jah, olen üle 30, ajas mehe jutt üha enam naerma. Seal peab natuke tantsuliigutusi tegema lava peal ja särgi märjaks, tead küll, juhendas mees.    Kas sul on ilusaid pesupükse või kannad sa stringe, küsis kiilakas siis ja jällegi, enne kui ma jõudsin reageerida, kiikas ta mu kleidi seljatagusest sisse. Ah  stringid, väga hea, väga hea, ümises mees.